**Ministru kabineta noteikumu projekta**

**“Par Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās  | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. punktu anotācijas kopsavilkums nav jāaizpilda, jo nepārsniedz divas lappuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Par Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē” ir izstrādāts, ievērojot abu Pušu intereses un ņemot vērā Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 56.5.punktā noteikto, kas paredz īstenot ilgtspējīgu zinātnes attīstību, definējot un ieviešot jaunus zinātnes kvalitātes kritērijus izcilībai, internacionalizācijai (tostarp Latvijas un ārvalstu zinātniskā personāla mobilitātei) un sadarbībai ar industriju; Izglītības attīstības pamatnostādnēs 2014.–2020.gadam noteikto, kas paredz veicināt izglītības starptautisko konkurētspēju, tostarp starptautiskās mobilitātes pasākumus; kā arī Zinātnes, tehnoloģiju attīstības un inovācijas pamatnostādnēs 2014.–2020.gadam noteikto, kas paredz atbalstīt zinātnes internacionalizāciju un starptautisko sadarbību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2009.gada 1.martā tika parakstīts Latvijas Republikas valdības un Ēģiptes Arābu Republikas valdības līgums par sadarbību izglītībā un zinātnē (turpmāk – līgums). Noslēgtais līgums šobrīd neparedz iespēju Ēģiptes studentiem pieteikties Latvijas valsts stipendijām ārvalstniekiem studijām vai pētniecības darbu veikšanai Latvijas augstskolās, kā arī dalībai Latvijas augstskolu rīkotājās vasaras skolās.2017.gada 7.jūnijā Izglītības un zinātnes ministriju apmeklēja  Ēģiptes Arābu Republikas viceministrs Eiropas lietās, tikšanās reizē piedalījās arī Augstākās izglītības eksporta apvienības pārstāvjiem. Puses vienojās par nepieciešamību sagatavot grozījumus līgumā, kas paredzētu iespēju turpmāk abpusēji piešķirt stipendijas, tādējādi sekmējot savstarpēju studentu apmaiņu. Attiecīgi, piedāvātie grozījumi līgumā paredz, ka Puses var piedāvāt viena otrai stipendijas studentu, akadēmiskā personāla un pētnieku apmaiņai bakalaura, maģistra un doktora studijām un pētniecības veikšanai augstākās izglītības institūcijās un dalībai starptautiskajās vasaras skolās.Paredzams, ka Latvijas valsts stipendiju piešķiršana Ēģiptes studentiem nākotnē sekmēs arī Latvijas augstākās izglītības eksportu un starptautisku konkurētspēju.Latvijas puses sagatavotais priekšlikums grozījumiem līgumā Ēģiptes pusei pa diplomātiskajiem kanāliem tika nosūtīts 2017.gada oktobrī, savukārt 2019.gada maijā Ēģiptes Augstākās izglītības un zinātniskās pētniecības ministrija informēja par tās gatavību parakstīt minētos līguma grozījumus.Saskaņā ar Izglītības un zinātnes ministrijas statistikas datiem, 2018.gadā Latvijā studēja 37 pilna laika studenti (21 no tiem – Rīgas Tehniskajā universitātē), kuri iepriekšējo izglītību bija  ieguvuši Ēģiptē, bet 2017. gadā – 49. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek.Līguma grozījumos paredzētās saistības tiks īstenotas, izmantojot Izglītības un zinātnes ministrijai un Valsts izglītības attīstības aģentūrai piešķirtos valsts budžeta līdzekļus.Noteikumu projektam pievienots pilnvarojums Latvijas Republikas izglītības un zinātnes ministrei I.Šuplinskai parakstīt Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes, kuru darbību var skart Latvijas un Ēģiptes sadarbība izglītības un zinātnes jomā, augstākās izglītības institūcijas, zinātniskās institūcijas, studenti, pētnieki. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Par noteikumu projektu notika konsultācijas ar Augstākās izglītības eksporta apvienību.  |
| 3. | Sabiedrības līdzdalības rezultāti | Par noteikumu projekta tekstu iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Saistību izpildi nodrošinās Izglītības un zinātnes ministrija sadarbībā ar Valsts izglītības attīstības aģentūru. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Saistības tiks izpildītas esošo pārvaldes funkciju ietvaros. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

 Izglītības un zinātnes ministre Ilga Šuplinska

 Vīza:

 Valsts sekretāre Līga Lejiņa

05.07.2019. 09:45

715

A.Babiča, 67047703

alona.babica@izm.gov.lv